![armenia_small_emblem[1]]()

**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ**

 **ՏԱՐԱԾՔԱՅԻՆ ԿԱՌԱՎԱՐՄԱՆ ԵՎ ԵՆԹԱԿԱՌՈՒՑՎԱԾՔՆԵՐԻ ՆԱԽԱՐԱՐՈՒԹՅՈՒՆ**

**ԳԼԽԱՎՈՐ ՔԱՐՏՈՒՂԱՐ**

|  |  |
| --- | --- |
| Երևան-0010, Հանրապետության հր., Կառավարական տուն 3 |  |

“.....” .......................... 2020 թ. N……………………

**«ԷՏԱԼՈՆ ԳՐՈՒՊ» ՓԲԸ (ՀՎՀՀ 04234959)**

**տնօրենՆ. Բունիաթյանին**

**(հասցե՝ ՀՀ, ք.Երևան, ՏիգրանՄեծի 4,**

**էլ. հասցե՝** **etalongp@yandex.ru****)**

Հարգելի պարոն Բունիաթյան

ՀՀ տարածքային կառավարման և ենթակառուցվածքների նախարարության և «ԷՏԱԼՈՆ ԳՐՈՒՊ» ՓԲԸ-ի միջև 09.04.2020թ. կնքված ՏԿԵՆ-ԳՀԾՁԲ-2020/4ՏՀ ծածկագրով գնման պայմանագրով (այսուհետ՝ Պայմանագիր) Ձեր կազմակերպությունը ստանձնել է՝ ֆինանսական միջոցներ նախատեսվելու դեպքում, Մ-2, Երևան-Երասխ-Գորիս-Մեղրի-Իրանի սահման միջպետական նշանակության ավտոճանապարհի կմ45+000 կամրջի նորոգման աշխատանքների տեխնիկական հսկողության ծառայությունների և Մ-15, /Մ-4/ (Վերին Պտղնի) - Մասիսի տրանսպորտային հանգույց (Երևանի շրջանց) միջպետական նշանակության ավտոճանապարհի կմ6+800 կամրջի վերանորոգման աշխատանքների տեխնիկական հսկողության ծառայությունների մատուցման պարտավորվածություն:

Պայմանագրում փոփոխություններ կատարելու մասին համաձայնագրի նախագիծը ծանուցվել է 20.05.2020թ.՝ ֆինանսական միջոցներ նախատեսվելուց հետո, սակայն Պայմանագրի 7.13 կետով սահմանված ժամկետում Ձեր կողմից չի ներկայացվել համաձյանագրի ստորագրված տարբերակը, որակավորման և պայմանագրի ապահովումները՝ բանկային երաշխիքի տեսքով:

Հիմք ընդունելով ՀՀ կառավարության 2017 թվականի մայիսի 4-ի N 526-Ն որոշմամբ հաստատված «Գնումների գործընթացի կազմակերպման» կարգի 33-րդ կետի 12-րդ ենթակետը՝ Պայմանագիրը միակողմանի լուծվում է:

Կատարողի կողմից, որպես պայմանագրային պարտավորությունների պատշաճ կատարման ապահովում ներկայացրած որակավորման և պայմանագրի ապահովումները՝ (տուժանքի մասին համաձայնագրեր՝ Հավելված 4.1 և Հավելված 4.2) կից վճարման պահանջագրերի հետ միասին, սահմանված կարգով, կներկայացվի «Ամերիաբանկ» ՓԲԸ՝ տուժանքի մասին համաձայնագրերով սահմանված գումարները (341,220 ՀՀ դրամ և 63,550,000 ՀՀ դրամ) ՀՀ ՖՆ կենտրոնական գանձապետական N 900005000758 հաշվեհամարին փոխանցելու նպատակով:

«ԷՏԱԼՈՆ ԳՐՈՒՊ» ՓԲԸ-ին, «Գնումների մասին» ՀՀ օրենքի 6-րդ հոդվածի 1-ին կետի համաձայն, գնումների ընթացակարգերին մասնակցելու իրավունք չունեցող մասնակիցների ցուցակում ներառելու նպատակով ընկերության տվյալները ներկայացվելու են լիազոր պետական մարմին:

Միաժամանակ տեղեկացնում ենք, որ Պայմանագիրը կհամարվի միակողմանի լուծված՝ սույն ծանուցումը պատվիրատուի կողմից տեղեկագրում հրապարակվելուն հաջորդող օրվանից:

Հարգանքով`



|  |  |
| --- | --- |
| Գլխավոր քարտուղար՝ | Հ. Բատիկյան |

*Կատարող՝ Իսկուհի Օսիպյան*

*Գնումների համակարգման բաժին*

*Հեռ. 010 511 334*